stanford-oval/wikipedia huggingface dataset:
פיתוח מונחה-בדיקות
מחזור הפיתוח > וידוא שהבדיקה החדשה מצליחה

המפתח מריץ את כל בדיקות היחידה שלו ומוודא שהבדיקה החדשה עוברת בהצלחה. כמו כן, עליו לוודא שהקוד החדש לא פגע בקוד קודם שנבדק על ידי בדיקות יחידה קודמות. באמצעות המבנה האחיד של הבדיקות והיכולת להריץ אותן באופן אוטומטי מתקבלת יכולת משמעותית של בדיקה לאחור בדומה לבדיקות נסיגה.
מחזור הפיתוח > ארגון הקוד מחדש

לאחר שהבדיקה עברה בהצלחה, מבצע המפתח ארגון מחדש של הקוד הנבדק (Refactoring) כדי לשפר את ארגונו ויעילותו, במיוחד בהיבט של ביטול כפילויות. לרשות המפתח עומדת בשלב זה היכולת לוודא בביטחון גבוה באמצעות בדיקות היחידה האוטומטיות שארגון הקוד אינו פוגע בפונקציונליות.
רכיבי דמי

הרצת כלל בדיקות היחידה של המפתח או של היישום כולו מחייבת ברוב המקרים שימוש ברכיבי דמי (Mock objects). תפקיד רכיבים אלה הוא להחליף רכיבים אמיתיים שהקוד הנבדק תלוי בהם. ההחלפה מתאפשרת לרוב באמצעות שימוש בממשק משותף שהרכיב האמיתי ורכיב הדמי מממשים. לצורך מימוש רכיבי דמי נעזרים חבילות תוכנה ייעודיות.
באמצעות רכיבי דמי ניתן להשיג את המטרות הבאות בפיתוח מונחה-בדיקות:
משך הרצת הבדיקות מתקצר: רכיב הדמי מספק התנהגות חלופית בזמן מהיר וקבוע. לחלופין, הרצת בדיקה על רכיב הפונה לדוגמה לבסיס הנתונים ללא רכיב דמי עשויה להימשך זמן רב בתלות בכמות הנתונים.
בדיקה אוטונומית: ביישום בעל יחידות רבות התלויות אחת בשנייה נוצרת שרשרת תלויות שעשויה להוביל לכתיבת קוד בדיקה הבודק יחידות רבות של הקוד למרות הרצון לבדוק יחידה בודדת. סוג בדיקה זה מכונה לעיתים 'בדיקת שילוב' שאינה חלק משיטת פיתוח מונחה-בדיקות. חבילות תשתית לרכיבי דמי מאפשרות לבנות קוד בדיקה המנתק את התלויות החיצוניות של הקוד הנבדק.
יתרונות השיטה

מחקר שבוצע בשנת 2005 מצא כי מפתחים  שהשתמשו במתודולוגיית ה-TDD היו בעלי נטייה להיות יותר יצרניים במהלך עבודתם. כמו כן פותחה השערה שקושרת בין איכות הקוד לבין השימוש בשיטה.
מתכנתים המשתמשים בשיטה זאת בפרויקטים חדשים  דיווחו כי הם מרגישים פחות צורך להשתמש בכלים לניפוי הקוד.
פיתוח בשיטת ה-TDD, בנוסף להיותו כלי שמאפשר אימות ונכונות הקוד, יכול להוביל לעיצוב טוב יותר של הקוד הנכתב. דבר זה נובע מכך ששיטה זאת ממקדת את תשומת לבו של המפתח למקרי השימוש השונים של המערכת לפני כתיבת קוד המימוש.
באמצעות שיטה זאת קיימת סבירות גבוהה יותר  שכל מסלולי הבדיקה כוסו לפחות על ידי מקרה בדיקה אחד, דבר אשר נותן למתכנת רמת אמינות גבוהה יותר של ביצועי הקוד.
כתיבה בשיטה זאת יכולה להוביל לקוד יותר מודולרי, גמיש ונוח לשינויים.
חסרונות השיטה

שיטה זאת קשה לשימוש במצבים בהם נדרשת בדיקה פונקציונלית מלאה על מנת לקבוע הצלחה או כישלון של מקרי הבדיקה. דוגמה לכך הם מערכות ממשק משתמש אשר פועלות על בסיס נתונים ומערכות תקשורת בעלי קונפיגורציה מיוחדת.
הצלחת הטמעת השיטה בארגון תלוי בקבלת התמיכה של הדרג הניהולי. ללא האמונה הארגונית המלאה בכך שהשיטה תגרום לשיפור המוצר, הדרג הניהולי של הארגון יכול לקבל את התחושה שהזמן שהושקע בכתיבת מקרי הבדיקה המקדמים היה בזבוז של זמן.
בדיקות יחידה הנכתבות בשיטת ה-TDD נכתבות על ידי המתכנת שיממש את קוד הפיתוח ולא על ידי גורם חיצוני אחר, דבר אשר יכול להוביל לכישלון במציאת תקלות הנובעות מטעות של אותו האדם.
כתיבת קוד הבדיקה מוסיפה על תקורת העומס של ניהול הפרויקט.
הצלחת השיטה

פיתוח מונחה בדיקות התקבל בקרב קהילת המפתחים ברגשות מעורבים. שינוי התפיסה  בכתיבת הקוד הנמצאת במהותה של השיטה גרמה לא אחת לחלק מקבוצות הפיתוח לזנוח אותה שכן הדבר הוביל לעיכובים וחסמים בפיתוח הדינמי של הקוד.
בשנים 2009–2010 בוצע מחקר מקיף על יעילות השיטה בקרב צוותי פיתוח בחברות IBM ו-Microsoft שהשתמשו בטכניקת ה-TDD. על פי תוצאות המחקר צוותים שעבדו בשיטת פיתוח זו דיווחו כי כמות התקלות בקוד ירדה בין 40 ל-90 אחוזים לעומת צוותים מקבילים שלא השתמשו בשיטה, אולם חשוב לציין כי זמן הפיתוח הראשוני לאחר אימוץ השיטה עלה בין 15 ל-35 אחוזים.
ראו גם

FIT
JUnit
בדיקות יחידה
פיתוח מונחה התנהגות
פיתוח מונחה-השקה
הערות שוליים

↑  Test Driven Development: By Example, מאת קנט בק, הוצאת Addison-Wesly Longman, שנת 2002
ייצוג גרפי למחזור הפיתוח בשיטת TDD
קונסטנטין חבנסקי

| --- | --- |

 לידה:  11 בינואר 1972 (בן 52) לנינגרד, ברית המועצות
 מדינה:  ברית המועצות, רוסיה 
 תקופת הפעילות:  מ-1994
 עיסוק:  שירה ופעילויות חברתיות באמצעות קרן קונסטנטין חבנסקי
 מקום לימודים:  האקדמיה לאמנויות התיאטרון בסנקט פטרבורג 
 פרסים והוקרה:  2 פרסי נשר הזהב   פרס ניקה   1 פרס סטניסלבסקי
 http://www.khabenskiy.com
 פרופיל ב-IMDb
 
קונסטנטין יורייביץ' חבנסקי (ברוסית: Константин Юрьевич Хабенский) הוא שחקן קולנוע ותיאטרון רוסי ממוצא יהודי, קיבל תואר האמן העממי של רוסיה (2012). התפרסם במערב בעיקר בשל הופעותיו בסדרת סרטי משמר הלילה (משמר הלילה, משמר היום) בתפקיד אנטון גורודצקי, והופעתו בסרט מבוקש.
מאז אוקטובר 2021 משמש כמנהל אמנותי של התיאטרון האמנותי של מוסקבה על שם צ'כוב.
ביוגרפיה

חבנסקי נולד וגדל בעיר לנינגרד. למד במכון למשחק בסנקט פטרבורג במשך 5 שנים עד לשנת 1995.
לפני הופעותיו בסדרת סרטי משמר הלילה, נודע כשחקן תיאטרון וטלוויזיה. חבנסקי שיחק בתיאטרון סאיטיריקון במוסקבה ובתיאטרון לנסובייט בסנקט פטרבורג.
הוא התפרסם ברוסיה בעקבות השתתפותו בסדרה הבלשית "כוח המחץ" שהקרנתה החלה בשנת 2000 ונמשכה 6 עונות.
מאז 2003 הוא משחק בתיאטרון לאמנות של מוסקבה וממשיך להצטלם לסרטים רבים.
לחבנסקי הוענק פעמיים פרס סטניסלבסקי הבינלאומי על תפקידו כאדמירל אלכסנדר קולצ'ק בסרט אדמירל בפרס נוסף בשנת 2014. כמו כן הוענק לו פרס נשר הזהב (האוסקר הרוסי), על תפקידיו בסרט האדמירל, ובסרט "יועץ ממלכתי".
בשנת 2014 לשחקן הוענק גם פרס ניקה על תפקידו בסרט "הגאוגרף השתוי" ובשנת 2016 הוענק לו פרס השחקן הטוב ביותר בפסטיבל קינוטאבר, על תפקידו בסרט "האספן", סרט בעל קונספט ייחודי המתבטא באמצעים ויזואליים דלים למדי. הסרט כולו מתרחש במשרדו של גיבור הסרט כשהעלילה מתפתחת בעזרת שיחות טלפון שהוא מקבל, כאשר הדמות אותה מגלם חבנסקי היא היחידה שנראית בסרט כאשר שאר הדמויות משתתפות אך ורק באמצעות קולם.
בשנת 2016 כיכב בסרט "גובה החובות". עלילת הסרט מתמקדת בארתור, מניפולטור שחצן שעובד כגובה חובות בחברת ענק, עם הכנסה יפה ומוניטין טוב בין העובדים, אך ברגע אחד הכל מתמוטט כשסרטון וידאו מזעזע בכיכובו מגיע לאינטרנט והופך אותו למטרה לשנאה ורכילות בלתי פוסקת. ארתור הוא האדם היחיד שיודע שמדובר בזיוף שנולד מתוך נקמה אבל מבחינת כל שאר הסובבים, זוהי האמת. עכשיו הוא כלוא במגדל הזכוכית בו הוא עובד, לבד מול כל העולם. הסרט מהווה מותחן פסיכולוגי שכולו הצגה של שחקן אחד ובו דמותו של חבנסקי היא היחידה שמופיעה על המסך.
חבנסקי גילם את דמותו של טרוצקי בסדרת טלוויזיה באותו שם וזכה בפרס השחקן הטוב ביותר בפרס התאחדות מפיקי הקולנוע והטלוויזיה. בשנת 2017 ביים את סרטו הראשון, סרט השואה סוביבור.
הוא לוהק לגלם את יורי לויטן בסדרת טלוויזיה בשם "מדברת מוסקבה", אך בשל קשיים שונים שצצו בהפקה, צילומיה לא יצאו לדרך והפרויקט נגנז.
באוקטובר 2021 מונה לשמש כמנהל אמנותי של התיאטרון האמנותי של מוסקבה על שם צ'כוב. במהלך כהונתו יזם הקמת קרן לתמיכה פיננסית בתיאטרון כאשר בנק VTB הצטרף כספונסר.
פעילות חברתית

בשנת 2008 חבנסקי הקים את "קרן קונסטנטין חבנסקי" (Благотворительный фонд Константина Хабенского) שמטרתה לסייע ולהקל על ילדים החולים במחלות אונקולוגיות או מחלות חשוכות מרפא. בטקס הענקת הפרס "האמן העממי של רוסיה" חבנסקי הגיע עם סיכה ובה הכתובית "ילדים מחוץ לפוליטיקה". לדברי השחקן הוא רצה להסב את תשומת הלב לילדים היתומים, שסבלו באותה תקופה מהחוק החדש שהתקבל ואסר על תושבי ארצות הברית לאמץ ילדים רוסיים (חוק דימה יאקובלב). בזמן שידור תוכנית הטלוויזיה "בשידור חי עם ולדימיר פוטין", מסיבת עיתונאים שנתית שבה הנשיא עונה לשאלות הצופים בשידור חי, בשידור משנת 2006 חבנסקי שאל אודות הקשיים שבהם נתקלים הורי הילדים החולים, הנמצאים בחדרי מיון והפנה את תשומת לבו של פוטין לחובתה של המדינה לסייע לילדים חולים.
משנת 2010 חבנסקי חנך תיאטראות פיתוח על שמו ברחבי רוסיה. בתקופת הבחירות לנשיאות רוסיה 2012 חבנסקי תמך במיכאיל פרוכורוב לנשיאות.
ב-12 ביוני 2020, במהלך ציון יום רוסיה, נשיא רוסיה ולדימיר פוטין העניק לו את פרס הפדרציה הרוסית בתחום הפעילות ההומניטרית, כהכרה בקרן קונסטנטין חבנסקי שהשחקן ייסד בשנת 2008 כקרן סיוע לילדים החולים במחלות אונקולוגיות.
חייו האישיים ומשפחתו

מינואר 2000 חבנסקי היה נשוי לאנסטסיה סמירנובה, עיתונאית ושדרנית רדיו מסנקט פטרבורג שנפטרה בדצמבר 2008, בגיל 35 כתוצאה מגידול במוח. מאנסטסיה יש לו בן, איוואן חבנסקי, שנולד בספטמבר 2007 וחי עם סבתו בברצלונה, ספרד.
חבנסקי נישא בשנית בקיץ 2013 לאולגה ליטבינובה (ילידת 1981), שחקנית תיאטרון מוסקבאית. לשניים נולדה בת, אלכסנדרה, ביולי 2016. בספטמבר 2018 נודעה שהיא בהריון שוב.
אביו של חבנסקי, יורי אהרונוביץ' (נולד ב-1946), היה יהודי, עבד כמהנדס בתחום אנרגיית המים ונפטר בשנת 2004. אמו, טטיאנה ניקולינה, הייתה אף היא מהנדסת ומרצה למתמטיקה. אחותו הבכורה של קונסטנטין היא נטליה חבנסקאיה, זמרת וסולנית הרכב המוזיקה היהודי של סנקט פטרבורג. חיה כיום בגרמניה.
פילמוגרפיה > קולנוע

| סרט | שנה | תפקיד | הערות |
| --- | --- | --- | --- |
| על מי סומך האל | 1994 | מבוגר במשקפיים |  |
| נטשה | 1997 | פרנץ, סטודנט |  |
| חרוסטליוב, המכונית שלי! | 1997 | המנצח |  |
| סיפורו של פדוט הקשת | 2001 | נגן אקורדיון |  |
| במנוסה | 2002 | סשה |  |
| בכוחות עצמנו | 2004 | הפקח הפוליטי ליבשיץ |  |
| משמר הלילה | 2004 | אנטון גורודצקי |  |
| יועץ ממלכתי | 2005 | גרין |  |
| קרובים מבוקשים | 2006 | אדיק |  |
| שעת השיא | 2006 | קונסטנטין ארחיפוב |  |
| משמר היום | 2006 | אנטון גורודצקי |  |
| משולש רוסי | 2007 | דניס מלצב |  |
| צחוק הגורל 2 | 2008 | קוסטיה לוקאשין |  |
| מבוקש | 2008 | המחסל |  |
| הרוח | 2008 | אנטון פראצ'נקו |  |
| אדמירל | 2008 | אדמירל אלכסנדר קולצ'ק |  |
| נס | 2009 | ניקולאי ארטמייב |  |
| רספוטין | 2011 | אהרון סימנוביץ' |  |
| שגעונות | 2011 | ויאצ'סלב "סלאבה" קולוטילוב |  |
| החפרפרת | 2011 | פוליאקוב |  |
| הגאוגרף שתה את העולם | 2013 | ויקטור סלוז'קין, מורה הגאוגרפיה |  |
| מלחמת העולם Z | 2013 | חייל רוסי |  |
| הים השחור | 2014 | בלקי |  |
| Unfriended | 2014 | קצין | לא הופיע בקרדיטים |
| גובה החובות | 2016 | ארתור |  |
| הילד הטוב | 2016 | אביו של קוליה |  |
| לעוף הביתה | 2016 | כהן |  |
| מעבר לכוכבים | 2017 | פאבל בלייב |  |
| #סלפי | 2017 |  |  |
| סוביבור | 2018 | אלכסנדר פצ'רסקי | גם ביים |
| אש | 2020 | כבאי |  |
| פיה | 2020 |  |  |
| דוקטור ליזה | 2020 | רופא |  |
| שלישייה | 2020 |  |  |
| מייג'ור גרום: רופא המגפה | 2021 | הפסיכיאטר וניאמין רובינשטיין | הופעת קמע |
| נורמלי רק אני | 2021 |  |  |
| אלוף העולם | 2021 |  |  |
| סובורוב: ההרפתקה הגדולה | 2022 | אלכסנדר סובורוב | דיבוב |
| פיוטר הראשון | 2022 | קריין | קריינות |
| צדיק | 2023 | אביו של משה טל |  |
פילמוגרפיה > טלוויזיה

| סדרה | שנה | תפקיד | רשת שידור | הופעות | הערות |
| --- | --- | --- | --- | --- | --- |
| הסוכן לביטחון לאומי | 2000-2002 | גאורגי | ערוץ 1 | 2 עונות |  |
| כוח קטלני | 2000 - 2005 | לוטננט איגור פלאחוב | ערוץ 1 | 5 עונות |  |
| אימפריה במתקפה | 2000 | גרגורי גרשוני | ערוץ 1 | 2 פרקים |  |
| יסנין | 2005 | לאון טרוצקי | ערוץ 1 |  |  |
| מותה של האימפריה | 2005 | בוריס לוזובסקי | RTR | פרק: "יונת עצים יפנית" |  |
| הגווארדיה הלבנה | 2012 | ד"ר טרובין | RTR | 12 פרקים | עיבוד טלוויזיוני לספרו של מיכאיל בולגקוב, "הגווארדיה הלבנה" |
| בית דין של מעלה | 2012-2014 | הסניגור | ערוץ 1 | 8 פרקים |  |
| פיוטר לשצ'נקו | 2013 | פיוטר לשצ'נקו | ערוץ 1 | 8 פרקים |  |
| השיטה | 2015—2025 | רודיון מגלין | ערוץ 1 | 16 פרקים |  |
| טרוצקי | 2017 | לאון טרוצקי | ערוץ 1 |  |  |
| שעה לזריחה | 2021 | מייג'ור שומייקו | more.tv, NTV |  |  |
פילמוגרפיה > תיאטרון

| הצגה | שנים | תפקיד | תיאטרון | הערות |
| --- | --- | --- | --- | --- |
| חלון, רחובות | 1989 | צ'ינגיז | תיאטרון סובוטה |  |
| מצפים לגודו | 1996—1997 | אסטרגון | תיאטרון סובוטה, תיאטרון סאטיריקון |  |
| סראנו דה ברז'ראק | 1998 | סראנו דה ברז'ראק | תיאטרון סאטיריקון |  |
| המלט | 1998, 2005 | הוראציו, קלאודיוס | תיאטרון סאטיריקון, התיאטרון האמנותי של מוסקבה על שם צ'כוב |  |
| קליגולה | 1998 | קליגולה | תיאטרון סאטיריקון |  |
| הגווארדיה הלבנה | 2004 | אלכסיי טורבין | התיאטרון האמנותי של מוסקבה על שם צ'כוב | ב־2011 לוהק לגלם אותו תפקיד גם בסדרת טלוויזיה בשם זה |
| הבלים או צוואתו של הברון מינכהאוזן | 2021 | ברון קרל פרידריך הירונימוס פון מינכהאוזן | התיאטרון האמנותי של מוסקבה על שם צ'כוב |  |
הערות שוליים

↑  О фонде, Официальный сайт Благотворительного фонда Константина Хабенского // bfkh.ru
↑  К. Хабенский пришёл к В. Путину со значком «Дети вне политики»
↑  Хабенский явился в Кремль со значком «Дети вне политики»
↑  Путин поручил выполнить просьбу Хабенского
↑  Путин ответил на вопрос Хабенского о тяжёлых больных
↑  Студия творческого развития Константина Хабенского переезжает
↑  Хабенский открыл в Уфе городскую студию
↑  Студия творческого развития детей Константина Хабенского в Екатеринбурге будет развиваться при поддержке регионального Минкульта‏, «Областная газета» // oblgazeta.ru‏
↑  К. Хабенский и П. Лунгин вошли в общественный совет М. Прохорова
↑  В общественный совет Прохорова вошли Пугачёва, Хабенский и Ярмольник‏, Вести.ру‏
↑  Указ о присуждении Государственных премий за выдающиеся достижения в области гуманитарной деятельности 2019 года
↑  חבנסקי יהיה אב בפעם השלישית, דיווח ברוסית
| סרטי אנדריי קראבצ'וק |
| --- | --- | --- |
| סרטים בולטים | מסתורין חג המולד (2000) • האיטלקי (2005) • אדמירל (2008) • הוויקינג (2016) • ברית ההצלה (2019) • היו זמנים במדבר (2022) • פיוטר הראשון (2022) • הקיסריות (2023) |  |
| שחקנים בולטים | קונסטנטין חבנסקי • דנילה קוזלובסקי • סבטלנה חודצ'נקובה • מקסים מטבייב • איוואן קולסניקוב |  |
| שותפים נוספים | הפקה: קונסטנטין ארנסט • אנאטולי מקסימוב • צילום: איגור גריניאקין |  |
| --- | --- |
בקרת זהויות :  NLI: 987007355105305171  PLWABN: 9810609738105606  BNE: XX1785402  BnF: cb15081309p (data)  GND: 1025356756  ISNI: 0000 0000 6302 1272  LCCN: no2005074465  NKC: xx0160097  NLA: 42441649  NTA: 291531040  SUDOC: 148919898  Trove: 1457975  VIAF: 42132756   WorldCat (עם VIAF): 42132756 
חבנסקי בזמן מסיבת העיתונאים של ולדימיר פוטין
14 באפריל 2016
חבנסקי עם חבריו לעבודה, קאזאן, 2012.
קונראד השלישי, קיסר האימפריה הרומית הקדושה

קונראד השלישי, קיסר האימפריה הרומית הקדושה (בגרמנית: Konrad, באיטלקית: Corrado, בלטינית: Conradus;‏ 1093 – 15 בפברואר 1152) היה קיסר האימפריה הרומית הקדושה בשנים 1138–1152. קונראד היה ראשון שליטי האימפריה הרומית הקדושה לבית הוהנשטאופן שמקורו בדוכסות שוואביה. אף על פי שמעולם לא הוכתר רשמית בתור קיסר האימפריה הרומית הקדושה, קונראד אחז בסמכויות תואר זה בכך שנשא בתארים של מלך הרומאים וקודם לכן גם מלך איטליה. טענתו של קונראד לכתר מקורה בהיותו מקורב להיינריך הרביעי, קיסר האימפריה הרומית הקדושה, סבו מצד אמו.
ביוגרפיה > שנותיו הראשונות

תאריך לידתו של קונראד מוערך בין 1093–1094. הוא היה בנו של פרידריך הראשון, דוכס שוואביה, ונכדו של היינריך הרביעי, קיסר האימפריה הרומית הקדושה. קונראד מונה לדוכס פרנקוניה (באזור צפון מערב בוואריה של היום) על ידי דודו, היינריך החמישי, קיסר האימפריה הרומית הקדושה, בשנת 1115. בשנת 1116 יצא הקיסר היינריך החמישי למסע לעבר רומא ליישב סכסוך עם האפיפיור פסקליס השני. בזמן שהותו באיטליה מינה את קונראד, ביחד עם אחיו הבכור פרידריך השני, דוכס שוואביה, בתפקיד העוצרים של "ממלכת גרמניה" (החצי הצפוני של האימפריה הרומית הקדושה הכוללת בתוכה גם את ממלכת איטליה בנוסף לו).
כאשר הקיסר נפטר בשנת 1125, בחרו שליטי הנסיכויות הבוחרות, שדחו את העיקרון התורשתי, בלותאר, דוכס סקסוניה, לרשת אותו. בסוף השנה יצאו פרידריך וקונראד במרד נגד לותאר; ב-18 בדצמבר 1127, קונרד הוכתר בידי תומכיו לאנטי-מלך בנירנברג וביוני 1128 הוכתר כמלך איטליה במונצה. בשובו לגרמניה בשנת 1132, הוא נלחם בלותאר על הכס עד שנת 1135, כאשר הכיר בתבוסתו ולבסוף קיבל חנינה מידי הקיסר לותאר, אשר במסגרתה השיב לקונראד את כל נחלותיו האישיות אשר כבש לאורך המאבק.
ביוגרפיה > מלך גרמניה

לאחר מותו של לותאר בדצמבר 1137, נפגשו הנסכים הבוחרים בקובלנץ וב-7 במרץ 1138 בחרו בקונראד לקיסר האימפריה הרומית החדש בנוכחות שליחו של האפיפיור. קונראד הוכתר רשמית באאכן בתואר מלך הרומאים (או מלך הגרמנים) כעבור שישה ימים, ובהמשך קיבל בבמברג הכרה מצדם של חלק מנסיכי דרום גרמניה. היינריך "הגאה", דוכס בוואריה וסקסוניה, חתנו ויורשו המיועד של לותאר, סירב לתת נאמנותו לקונראד, ועל כן פרצה מלחמה בבוואריה ובסקסוניה. קונראד שלל מהיינריך את דוכסות סקסוניה והעביר את השלטון בה לידי אלברכט הראשון, מרקיז ברנדנבורג. היינריך נפטר באוקטובר 1139, וקונראד הביס את אחיו בדצמבר 1140. הסדר רשמי בין הצדדים נועד רק במהלך מאי 1142. על אף שלום זה השפיעה היריבות של שושלת וולף ובית הוהנשטאופן רבות על ההיסטוריה הגרמנית במשך שארית המאה ה-12 והמשיכה גם לתקופת יורשיו של קונראד.
ירושתו של קונראד הייתה בעייתית מכיוון שהתקשה להצדיק את טענתו לכתר, שכן היה הקיסר הראשון מבית הוהנשטאופן. לאורך סדרת ההפרעות הממושכת לשלטונו נחל קונראד הצלחה מרכזית כאשר יצא בראש משלחת צבאית לבוהמיה בשנת 1142, שם החזיר את גיסו ולדיסלב השני למעמד הנסיך לאחר מאבק סמכויות פנימי. משלחת נוספת של קונראד להשיב את ולדיסלב השני, "הגולה", למלכות ממלכת פולין, נכשלה. מרכז ההתנגדות לשלטונו של קונראד התמקדה בבוואריה וסקסוניה, אך מכיוון שהאופוזיציה לא הייתה מאורגנת ומאוחדת, לא צלחה האופוזיציה בניסיונה לערער את מעמדו של קונראד.
במהלך שנות ה-40 של המאה ה-12 הכין קונראד רבות את הכתר לקראת יציבות גדולה ככל האפשר במצב של היעדרותו. לבסוף, בשנת 1147 הוא יצא לארץ ישראל במטרה להשתתף במסע הצלב השני. הוא עזב את ארץ ישראל ללא הישגים רבים בספטמבר 1148 ובילה את החורף בקונסטנטינופול, האימפריה הביזנטית. בהיותו שם כרת ברית עם מנואל הראשון, קיסר האימפריה הביזנטית נגד ממלכת סיציליה ששליטיה סירבו להכיר בעליונותו. לאחר מכן הגיעו חדשות על ברית בין האופוזיציה הגרמנית לקונראד, סיציליה וממלכת צרפת בהנהגת לואי השביעי, מלך צרפת. עם הגעת הידיעה לאוזניו של קונראד, מיהר האחרון לשוב לגרמניה ולא עבר דרך רומא, כך שלא ניתן לו כתר האימפריה הרומית הקדושה בהכתרה רשמית.
מרד נגד שלטונו של קונראד לא צלח לאחר שובו והסדרת סמכותו בגרמניה. קודם מותו בשנת 1152, הכיר קונראד באחיינו פרידריך השלישי, דוכס שוואביה, כיורשו, שלאחר מכן נודע בתור פרידריך הראשון "ברברוסה", קיסר האימפריה הרומית הקדושה.
קראודה, מלך מרסיה

| --- | --- |

 פטירה:  593 
 
קראודה או קרידה (באנגלית: Creoda או Crida;‏ 540 לערך - 593) היה מלך ממלכת מרסיה בין השנים 584–593, נחשב למלך הראשון של מרסיה.
קראודה היה בנו של קינוולד, נכדו של קנבה ונינו של איסל. גנאלוגיה זו מהווה בסיס להשערה כי קראודה היה דור רביעי בלבד לאנגלים שהתיישבו באנגליה.
ישנה סברה לפיה אביו וסבו מלכו לפניו על השבט, ורק בתקופתו של קראודה עבר השבט להתיישב באזור בו ממוקמת ממלכת מרסיה.
פרטים מועטים מצוינים בכרוניקות בדבר שנות מלכותו. "דברי הימים האנגלו סקסים" מציינים כי קראודה נפטר בשנת 593.
קן ראסל

| --- | --- |

 לידה:  3 ביולי 1927 סאות'המפטון, הממלכה המאוחדת 
 פטירה:  27 בנובמבר 2011 (בגיל 84) לונדון, הממלכה המאוחדת 
 מדינה:  הממלכה המאוחדת 
 תקופת הפעילות:  1956–2011 (כ־55 שנים) 
 מקום לימודים:  אוניברסיטת מזרח לונדון  Pangbourne College  Walthamstow College of Art 
 בן או בת זוג:  הטי ביינס (1992–1999)  שירלי אן ראסל (1956–1978) 
 מספר צאצאים:  8 
 פרופיל ב-IMDb
 
קן ראסל (באנגלית: Henry Kenneth Alfred Russell; ‏ 3 ביולי 1927 – 27 בנובמבר 2011), היה במאי קולנוע בריטי שנודע הודות לסרטי הקולנוע והטלוויזיה שביים והתאפיינו בסגנון ייחודי. סגנונו התאפיין במיניות בוטה ובהתעסקות בכנסייה הקתולית: ראסל עצמו המיר את דתו לקתוליות ב-1957 ואף שדבקותו בה נחלשה במרוצת השנים והוא חדל לקיים אורח חיים תואם, הנושא מילא תפקיד מרכזי ביצירתו. הרבה לעסוק בעבודתו במשוררים בולטים, ביוצרים מוזיקליים. בתחום זה, ידועה הסדרה החלוצית שביים עבור רשת BBC ועסקה בחייהם של משוררים שחרגו מההתנהגות המקובלת לזמנם. ראסל ידוע בעיקר הודות לסרטי הקולנוע נשים אוהבות (Women in Love), "טומי" (בכיכובם של חברי להקת המי) והסרט מצבים משתנים (Altered States).
מסרטיו

1967 - "מוח שווה ביליון" על פי ספרו של לן דייטון עם מייקל קיין
1969 - "נשים אוהבות", מועמדויות לאוסקר. על פי רומן מאת ד. ה. לורנס, עם אוליבר ריד, אלן בייטס וגלנדה ג'קסון שזכתה בסרט הזה לאוסקר השחקנית הטובה ביותר
1970 - "צ'ייקובסקי", עם ריצ'רד צ'מברלין
1971 - "שדים"
1971 - "החבר שלי" (מחזמר) על פי המחזה מאת סנדי וילסון, עם טוויגי, גלנדה ג'קסון
1972 - "משיח פרא"
1974 - "מאהלר" על המלחין גוסטב מאהלר
1975 - "ליסטומניה"
1975 - "טומי", עם אלטון ג'ון, טינה טרנר, ג'ק ניקולסון, אריק קלפטון ואחרים
1977 - "ולנטינו" עם רודולף נורייב
1980 - "מצבים משתנים" עם ויליאם הארט על פי תסריט מאת פאדי צ'ייבסקי
1984 - "למות בעד תשוקה" עם קתלין טרנר, אנתוני פרקינס
1986 - "גותי"
1988 - "ריקודה האחרון של סאלומה", על מחזהו של אוסקר ויילד
1991 - "זונה", עם תרזה ראסל
1996 - "מיינדבנדר", ביוגרפיה של אורי גלר, גילם ישי גולן
רבים מסרטיו הוקרנו גם על מסכי הטלוויזיה.
מספריו

1989 - "תמונה בריטית" (British Picture) אוטוביוגרפיה. הספר היה גם לסרט טלוויזיה הכולל ראיונות עם הכותב.
הערות שוליים

↑  ראו מאמרו של אורי קליין, עיתון הארץ, גלריה עמ' 20 מתאריך 2.12.11
| --- | --- |
בקרת זהויות :  NLI: 987007327511505171  PLWABN: 9810677684205606  BIBSYS: 8025375  BNE: XX1486680  BnF: cb13899285r (data)  CiNii: DA04073582  GND: 118791656  ICCU: RAVV093987  ISNI: 0000 0001 1450 1998  LCCN: n79056862  MusicBrainz: 099ec1ea-5226-4f1f-878e-79d1de5a71be  NDL: 00621412  NKC: pna2004261724  NLA: 35843835  NLK: KAC201203939  NTA: 068284659  RKD: 340448  SNAC: w6f7738r  SUDOC: 070504407  Trove: 1112435  ULAN: 500095847  VIAF: 85079952   WorldCat (עם VIAF): 85079952
קניון מטקה

| --- | --- |

 מידע כללי
 תאריך הקמה:  1994 
 נתונים ומידות
 שטח:  65.75 קמ"ר
 מיקום
 מדינה:  מקדוניה הצפונית מקדוניה הצפונית
 מיקום:  20 ק"מ דרומית מערבית לסקופיה
 קואורדינטות:  41°56′N 21°18′E﻿ / ﻿41.94°N 21.3°E﻿ / 41.94; 21.3
  (למפת מקדוניה הצפונית מוגדלת) סקופיה ביטולה קומאנובו פרילפ טטובו ולס שטיפ אוחריד גוסטיבר סטרומיצה יוון א ל ב נ י ה  קוסובו סרביה בולגריהקניון מטקה(למפת מקדוניה הצפונית רגילה) סקופיה ביטולה קומאנובו פרילפ טטובו ולס שטיפ אוחריד גוסטיבר סטרומיצה יוון א ל ב נ י ה  קוסובו סרביה בולגריהקניון מטקה(למפת סקופיה רגילה) קניון מטקה(למפת סקופיה מוגדלת) קניון מטקה
 
קניון מטקה (במקדונית: Матка; שפירושו רחם) נמצא כ-20 ק"מ דרומית מערבית לסקופיה. זאת שמורת הטבע הפופולרית ביותר במקדוניה. שטחה 65.75 קמ"ר ובה מערות קרסטיות, צמחים, בעלי חיים, ומנזרים. בקניון זורם נחל טרסקה (Треска).
סכר מטקה שנבנה ב-1937, יוצר את אגם מטקה. הבדלי הגבהים בין האגם והנהר מאפשר ייצור אנרגיה הידרואלקטרית.
קרבת הקניון לסקופיה הופכת את המקום אטרקטיבי לתושבים ולתיירים. בנהר טרסקה מתקיימות תחרויות שיט בקיאקים. במקום יש 77 סוגי פרפרים ובמערות יש מושבות של עטלפים.
גלריה

הסכר בקניון מטקה
אגם מטקה שנוצר לפני הסכר
שיט באגם מטקה
חתירה באגם מטקה
התחנה ההידרואלקטרית בקניון מטקה
הדרך לאורך הקניון
פייר-סימון לפלס

| --- | --- |

 לידה:  23 במרץ 1749 ממלכת צרפת בומונט-אן-אוז' (אנ'), צרפת
 פטירה:  5 במרץ 1827 (בגיל 77) צרפת (1814–1830) פריז, צרפת
 ענף מדעי:  אסטרונומיה, מתמטיקה
 מקום מגורים:  צרפת
 מקום קבורה:  בית הקברות מונפרנאס 
 מקום לימודים:  אוניברסיטת קן נורמנדי  Collège du Bois 
 מנחה לדוקטורט:  ז'אן לה רון ד'אלמבר 
 מוסדות:  École normale  Bureau des Longitudes  המכון של צרפת 
 תלמידי דוקטורט:  סימאון דני פואסון, מיכאיל אוסטרוגרדסקי 
 פרסים והוקרה:  צלב גדול של לגיון הכבוד (22 במאי 1825)  הצלב הגדול של מסדר ראוניון (3 באפריל 1813)  אביר בלגיון הכבוד (2 באוקטובר 1803)  קצין גבוה בלגיון הכבוד (14 ביוני 1804)  עמית האקדמיה האמריקאית לאמנויות ולמדעים  החברה המלכותית  עמית החברה המלכותית  מסדר ראוניון  72 השמות החרוטים על מגדל אייפל 
 בן או בת זוג:  Marie Anne Charlotte de Courty de Romange (15 במרץ 1788–?) 
 צאצאים:  Charles Émile de Laplace 
 מספר צאצאים:  2 
 תרומות עיקריות
 משוואת לפלס, התמרת לפלס, לפלסיאן, שיטת הריבועים הפחותים, חקר תנועות כוכבי לכת וכוכבים.
 חתימה:   
 
המרקיז פייר־סימון לַפְּלָס (בצרפתית: Pierre-Simon Laplace;‏ 23 במרץ 1749 – 5 במרץ 1827) היה אסטרונום, מתמטיקאי ופיזיקאי צרפתי אשר עבודתו הייתה מרכזית להתפתחות המתמטיקה, הסטטיסטיקה, הפיזיקה והאסטרונומיה. הוא סיכם והרחיב את עבודותיהם של קודמיו בעבודתו בעלת חמשת הכרכים מכניקה שמיימית (Mécanique Céleste) (שפורסמה בשנים 1799–1825). עבודה זו תרגמה את השפה הגאומטרית של המכניקה הקלאסית (כפי שהציג אותה במקור ניוטון) לשפת החשבון האינפיניטסימלי, ובכך פתחה צוהר למחקר של היקף רחב בהרבה של בעיות. בסטטיסטיקה, הפרשנות הבייסיאנית להסתברות פותחה לראשונה בעיקר על ידי לפלס.
לפלס ניסח את משוואת לפלס, והוביל את השימוש בהתמרת לפלס אשר מופיעה בתחומים רבים של פיזיקה מתמטית, תחום שהיה לו תפקיד מוביל בעיצובו הראשוני. אופרטור הלפלסיאן, גם נקרא על שמו. לפלס פיתח את השערת הערפילית על מקורה של מערכת השמש, והיה אחד המדענים הראשונים ששיערו את קיומם של מספר מושגי מפתח באסטרונומיה מודרנית, כמו חורים שחורים ואת רעיון הקריסה הכבידתית.
בתקופתו התפרסם הרבה בזכות יישום תורתו של ניוטון בחישוב תנועת גרמי השמים במערכת השמש, על כן זכה לכינוי ניוטון הצרפתי או ניוטון של צרפת. בזכות תרומותיו הענפות, לפלס זכור כאחד המדענים הגדולים בכל הזמנים, ותואר כבעל יכולת מתמטית טבעית שעלתה על זו של רבים מהמדענים הגדולים של זמנו.
בספטמבר 1785 הוא ישב בחבר השופטים בתחרות הסיום של בית הספר הצבאי שאן דה מארס שבה השתתף נפוליאון בונפרטה.
ביוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
המסמכים המקוריים הנוגעים לחייו של לפלס אבדו כאשר בשנת 1925 נשרפה הטירה המשפחתית סנט־ז'וליאן דה מייוק (Saint-Julien de Mailloc), ליד ליזייה (Lisieux), ביתו של נין־נין־נינו הרוזן דה־קולבר לפלס; חלק מהמסמכים הושמד עוד קודם לכן, כאשר ביתו בארקויל שליד פריז נבזז על ידי פורצים ב־1871. לפלס נולד בנורמנדי והתחנך באקדמיה צבאית בבימונט. ב־1767 מונה לפלס לפרופסור לאסטרונומיה באקדמיה הצבאית בפריז וב־1785 נבחר לאקדמיה למדעים. כיהן כנשיא החברה הגאוגרפית הצרפתית עם היווסדה ב-1821.
על שמו נקרא אסטרואיד 4628.